Havde det ikke været for afgifter og nettarif, så kunne man tjene penge på at bruge strøm søndag. Fra klokken 10 til 16 er de rå elpriser nemlig negative i begge landsdele. I det hele taget er der udsigt til nogle timer, hvor elpriserne er helt i bund. I perioden klokken 9 til 17 er strømmen stort set gratis. Det er særligt solcellerne, der bidrager til den billige strøm. Når solen begynder at gå ned i aften, stiger priserne igen til omkring en krone pr. kilowatttime. Alle priser i artiklen er inklusiv moms, men eksklusiv afgifter/nettarif. Her på siden kan du følge strømprisen time for time og planlægge, hvornår du for eksempel skal vaske tøj eller oplade din elbil. Vær opmærksom på, at priserne for Øst- og Vestdanmark ofte kan være ens, mens der nogle dage kan være en forskel. Vær opmærksom på, at der per 1. januar er indført nye nettariffer, mange steder er afgiften høj imellem klokken 17.00 og 21.00. Find dit netselskab her. Mange danskere har variabel strømpris og kan derfor med fordel bruge strømmen, når den er billig og grøn. Der er masser af penge at spare på elregningen, hvis man bruger strøm på de rigtige tidspunkter. Sol og vind påvirker strømpris Ofte er det om natten, at strømmen er billigst og mest grøn, men blæser det meget, kan prisen være lav i hele døgnet. I sommerhalvåret spiller solen også en stor rolle for prisen. Skinner solen fra en skyfri himmel, vil elprisen ofte være lav midt på dagen. Den strømpris, der vises herover, er uden afgifter og nettarif, så vær opmærksom på, at din endelige elpris vil være højere. Elafgiften og nettarrif ligger typisk på cirka halvanden krone – dog er nettariffen dyrere fra oktober til marts mellem klokken 17.00 og 20.00.

Referat:
Se her, hvornår på dagen strømmen er billigst.